রাতের অন্ধকারে পরপর ৪টি দোকানে চুরি, কী হল তারপর?

পূর্ব বর্ধমান: ৯টি তাজা বোমা উদ্ধারের পর এবার চুরির ঘটনা। রাতের অন্ধকারে পরপর ৪টি দোকানে চুরি। পূর্ব বর্ধমানের জামালপুর থানার অন্তর্গত নবগ্রাম স্টেশন বাজারের ঘটনা। এই ঘটনায় রীতিমত চাঞ্চল্য ছড়িয়ে পড়ে এলাকাজুড়ে।

জানা গিয়েছে, নিত্যদিনের মত দোকান বন্ধ করে বাড়ি ফিরে গিয়েছিলেন দোকানিরা। তবে সেই রাতেই দোকানের ছাদের এডভাস্টার ভেঙে দোকান থেকে প্রচুর পরিমাণে সামগ্রী ও টাকা নিয়ে চম্পট দেয় দুস্কৃতীরা। সকালে দোকান খোলার পর দোকানের মালিক দেখেন তছনছ হয়ে গিয়েছে ভেতরে। চারিদিকে ছড়িয়ে ছিটিয়ে রয়েছে জিনিসপত্র। ফাঁকা ক্যাশ বাক্স। এরপরই ঘটনার খবর পেয়ে ঘটনাস্থলে ছুটে আসে জামালপুর থানার পুলিশ।

আরও পড়ুন: পুরুলিয়ায় ডায়রিয়ার প্রকোপ, মৃত্যু একজনের, আক্রান্ত ১৫

পুলিশ সূত্রে খবর, এলাকার সিসিটিভি ফুটেজ সংগ্রহ করে তদন্ত শুরু করেছেন তারা। এই ঘটনায় জড়িত থাকার অভিযোগে দুস্কৃতিদের খোঁজেও তল্লাশি শুরু করা হয়েছে বলে জানা গিয়েছে।